Yo‘l harakati qoidabuzarliklari uchun to‘lanadigan jarimalarni onlayn tekshirish xizmati rasman ishga tushirilmoqda

Yo‘l harakati qoidabuzarliklari uchun to‘lanadigan jarimalarni onlayn tekshirish xizmati rasman ishga tushirilmoqda. Mazkur xizmat barcha foydalanuvchilar uchun mutlaqo bepul. Jarimalar haqida ma’lumot olish uchun uch-to‘rt harakat bilan avtomobil egasining ma’lumotlarini kiritish lozim, deb xabar berdi “Elektron hukumat”ni rivojlantirish markazi.

Ushbu xizmat O‘zbekiston Respublikasi Ichki ishlar vazirligi (www.mvd.uz) hamdaO‘zbekiston Respublikasi Axborot texnologiyalari va kommunikatsiyalarini rivojlantirish vazirligi (www.mitc.uz)ning qo‘llab-quvvatlashi asosida Yagona interaktiv davlat xizmatlari portalining test rejimidagi yangi talqinida(yangi talqin hozircha faqat rus tilida) UZINFOCOM (www.uzinfocom.uz) va “Elektron hukumat” markazlari (www.egovernment.uz) tomonidan http://my2.gov.uz manzilida ishga tushirilmoqda.
Yagona portalda avtorizatsiya uchun Elektron hukumat foydalanuvchilarining yagona identifikatsiya tizimidan (id.gov.uz) ro‘yxatdan o‘tish kerak.